Pigmea mevo

La Pigmea mevo Hydrocoloeus minutus, estas tre malgranda mevo, tio estas birdo de la familio de Laredoj kaj ordo de Karadrioformaj.

 Disvastiĝo 
Ĝi reproduktiĝas en norda Eŭropo kaj Azio kaj pli precize ĉefe en tri regionoj: el Balta Maro al centra Rusio, el Kaspio al Arkta Oceano tra okcidenta Siberio kaj en centrorienta Siberio. Estas ankaŭ etaj kolonioj en partoj de norda Kanado. Ĝi estas migranta brido, kiu vintras en estuaroj, lagoj kaj ĉefe marbordoj de okcidenta Eŭropo, Mediteraneo kaj (laŭ pli etaj nombroj) nordorienta Usono. Pro tio la specio estas videbla en la tuta eŭropa kontinento kaj ĉefe en kelkaj trapasejoj kiel en la lago Beibugeac en Rumanio.

 Aspekto 
alternative=Littlegull75.jpg|eta|maldekstre|230ra|Pigmea mevo.
alternative=Littlegull75.jpg|eta|maldekstre|230ra|Dumfluge.

Tiu estas tre eta birdo, la plej eta inter la mevoj, 25 ĝis 28 cm longa kun enverguro de 70 ĝis 77 cm kaj pezo de 90 ĝis 150 g, helgriza ĉe dorso kaj flugiloj, malhelaj subflugiloj, blankaj subaj partoj kun rozkolora nuanco en brusto kaj ventro kaj nigra kapo, kiu vintre blankiĝas escepte malhelaj krono kaj makulo malantaŭ la okulo. La beko estas maldika kaj nigra kaj la kruroj malhelruĝaj. Ĝi estas simila al la Ridmevo, sed multe pli malgranda kaj kun pli malgranda beko. La flugo per rondoformaj flugiloj estas kiel tiu de ŝternoj.

Junuloj unujaraj estas pli helgrizaj kaj dujaraj pli malhelaj kaj havas nigrajn markojn en kapo kaj subaj partoj kaj bido kun formo de litero "W" tra la flugiloj kontraŭdirekte. Ili atingas plenkreskan plumaron post tri jaroj.

 Kutimoj 
eta|maldekstre|Ovoj de Hydrocoloeus minutus - MHNT
Tiu specio estas monogamaj kaj reproduktiĝas kolonie ĉe akvofluaj marĉoj, kie ambaŭ gepatroj konstruas herbokovritan neston surgrunde inter plantaro. La ino demetas plej ofte 2-3 brunmakulecajn verdecajn aŭ flavecajn ovojn. Ambaŭ gepatroj kovas dum pli ol 3 semajnoj kaj zorgas la idojn.

Tiuj mevoj manĝoplukas el la akvosurfaco, kaj ankaŭ ĉasas insektojn dumfluge kiel ŝterno. Malkiel aliaj mevoj, tiuj ne rabas aliajn birdojn. La voĉo estas ia “ke-ke-ke”.

Ili vivas ĝis 6 jarojn.

 Referencoj 

 Roger Peterson kaj aliaj, Guia de campo de las aves de España y de Europa, Omega, Barcelona.

 Eksteraj ligiloj 

 Foto de Pigmea mevo 
 Franclingva ejo pri Pigmea mevo
 Anglalingva ejo pri Pigmea mevo

Kategorio:Mevoj
Kategorio:Ĥaradrioformaj
Kategorio:Birdoj de Eŭropo
Kategorio:Birdoj de Azio